**KOTKAN POHJOLA-NORDEN**

**Liite jäsenkirjeeseen 23.10.24**

RED NOSE COMPANY:n VIERAILU Kotkan kaupunginteatterin Naapuri-

näyttämöllä to 7.11: RÉvolution

**Red Nose Companyn rakastetut klovnit jatkavat suurten kysymysten äärellä**

Red Nose Companyn ihanat klovnit ovat taas vauhdissa! Tällä kertaa kyseessä ovat Babylon (**Minna Puolanto**) ja Ré (**Hanna Seppä**), jotka esiintyivät kehutussa *Babylon – klovni vallankahvassa*-esityksessä. Siinä tähti oli Babylon. Nyt esiin astuu hänen palvelijansa Ré, joka ottaa ohjat omiin käsiinsä, ja nähdään *RÈvolution*.

Valokeilan saanut Ré haluaisi tulla nähdyksi, mutta ei oikein tiedä, miten. Vaikka estradi on käytössä, ei ole helppoa saada ääntään kuulluksi. Hän haluaa korjata maailman epäoikeudenmukaisuudet. Miten voisi elää sortamatta ketään?

Huomion keskipisteenä oleminen ei olekaan kovin helppoa, etenkin kun Babylon ei oikein osaa asettua avustajan rooliin vaan hakeutuu huomaamattaan keskiöön.

Ré löytää lopulta dj-tiskin takana oman äänensä.

Esitys pohtii valtarakenteita arkisella ja henkilökohtaisella tasolla. Kenellä on valta tehdä näkymättömästä näkyvä? Vallankumouspyrkimyksiä rytmittää Rén lempimusiikki. Esitys on itsenäinen jatko-osa klovnikaksikon aiemmalle Babylon-esitykselle.

Isojen aiheiden ohessa Révolution tuo elävästi rantabaaritunnelman marraskuiseen Suomeen. Huumoria löytyy vaikkapa siitä, miten eri tavoin "otatko lisää" voidaan ymmärtää. Ajatusten lisäksi esityksestä jää päähän ihana ranskankielinen kasarihitti *Voyage voyage*, ja ranskalainen kepeys viipyy myös katsojassa esityksen jälkeen.

Kesto noin 2 tuntia sisältäen väliajan.

Ikäsuositus: aikuisille sekä yli 13-v. nuorille

**Näyttämöllä:** Hanna Seppä ja Minna Puolanto; o**hjaus:** Niina Sillanpää



Babylon (Minna Puolanto) ja Ré (Hanna Seppä)

KOLAHTAAKO: Pe 15.11. klo 19 KINOPALATSISSA: HAMMARSKJÖLD-elokuva

Vuonna 1961 kylmän sodan aikaan Dag Hammarskjöldilla on vielä vuosi jäljellä tehtävässään YK:n pääsihteerinä. Tämän jälkeen hän aikoo muuttaa taloonsa Österleniin ja nauttia suuresti odotetusta vapaudesta. Samanaikaisesti kylmä sota riehuu täydessä voimassaan keskipisteenään Kongon tilanne. Hammarskjöld ottaa tehtäväkseen välittää rauhaa ja yhtenäisyyttä maassa. Monien mielestä tämä on mahdoton tehtävä. Toisten mielestä itsemurhamissio.

1961 har Dag Hammarskjöld ett år kvar på sin post som FN:s Generalsekreterare. Därefter ska han flytta till sitt hus på Österlen och den efterlängtade friheten. Men samtidigt rasar det Kalla Kriget för fullt, och brännpunkten ligger i Kongo. Dag Hammarskjöld tar på sig uppdraget att mäkla fred och enighet i landet. Ett omöjligt uppdrag, enligt många. Ett självmordsuppdrag, enligt andra.

Ohjaus: Per Fly

Käsikirjoitus: Per Fly, Ulf Ryberg

Näyttelijät: Mikael Persbrandt, Francis Chouler, Richard Brake, Sara Soulié, Hakeem Kae-Kazim



Kuva: Hammarskjöld-elokuvasta

La 22.2. klo 13 MOULIN ROUGE! -musikaali Helsingin kaupunginteatterissa

Helsingin kaupunginteatterin syksyn 2024 suurmusikaali on Moulin Rouge! Oscar-palkittu, eeppinen klassikkoelokuva herää henkiin, ja sykkii elämää Kaupunginteatterin suurella näyttämöllä. Moulin Rouge! -musikaali**räjäyttää tajuntasi, stimuloi kaikkia aistejasi ja kietoo sinut ennenkokemattoman hekumalliseen kimallukseen.** Visuaalinen spektaakkeli ja intohimoinen rakkaustarina sisältää popmusiikin historian suurimpia hittejä.  
  
Musikaali vie katsojan legendaariseen 1800-luvun lopun yökerhoon Pariisiin. Kaikki on sallittua, ja kaiken saa anteeksi rakkauden nimissä, kun boheemi nuori säveltäjä rakastuu kauniiseen kurtisaaniin, ja kielletyt

intohimot syttyvät. Tämä musikaalispektaakkeli on totuuden, kauneuden, vapauden ja ennen kaikkea rakkauden yltäkylläinen juhla.   
Kymmenen Tony-palkintoa kahmineessa Moulin Rouge! -musikaalissa kuullaan yli

seitsemääkymmentä musiikkihistorian suurinta hittiä.

Moulin Rouge! -musikaali on aistillinen, näyttävä musikaalishow ja satumainen, henkeäsalpaava rakkaustarina, hunajaista hedonismia kaikilla herkuilla. Astu sisään Moulin Rouge! -musikaalin loistoon!

Musikaali on osa pohjoismaista yhteistuotantoa, jossa ovat mukana Suomi, Ruotsi, Tanska ja Norja.

Se perustuu **Baz Luhrmannin** elokuvaan

Moulin Rouge, jonka käsikirjoitus on **John Loganin**.

Helsingin kaupunginteatterin Moulin Rouge! -musikaalin rooleissa ovat:

Jennie Storbacka, Martti Manninen, Risto Kaskilahti, Joel Mäkinen, Nea-Maria Alanko, Laura Allonen, Sofia Arasola, Nicolas Frimodig, Sari Haapamäki, Asbjørn Hagen, Natasja Jean-Charles, Jyrki Kasper, Suvi Salospohja, Antti Lang, Marissa Lattu, Matti Leino, Lasse Lipponen, Pekka Louhio, Kai Lähdesmäki, Eleonoora Martikainen, Jero Mäkeläinen, Ville Mäkinen, Ulla Paajanen, Samuli

Pajunen, Saara-Elina Partanen, Justus Pienmunne, Raili Raitala, Tuukka Raitala, Samuli Saurén, Katrin Vaskelainen, Mikko Vihma, Yasmine Yamajako, Osku Ärilä  
  
Käsikirjoitus: John Logan  
Suomentaja: Paavo Leppäkoski  
Ohjaaja: Anders Albien  
Apulaisohjaaja: Kirsi Karlenius  
Vastaava kapellimestari: Eeva Kontu  
Kapellimestari: Ville Myllykoski  
Lavastus: takis

Pukusuunnittelu: Astrid Lynge Ottosen

Pukukoordinaattori: Laura Dammert

Valosuunnittelu: Palle Palmé  
Äänisuunnittelu: Kai Poutanen  
Koreografi: Jennie Widegren/ Anja Gaardbo/ Kirsty McDonald/ Zain Odelstål  
Naamioinnin suunnittelu: Maija Sillanpää  
Dramaturgi: Henna Piirto